[pic] | KOMISIJA EVROPSKIH SKUPNOSTI |

Bruselj, 14.12.2005

KOM(2005) 633 končno

34. FINANČNO POROČILO

oJAMSTVENEM ODDELEKU EVROPSKEGA KMETIJSKEGA USMERJEVALNEGA IN JAMSTVENEGA SKLADA (EKUJS)– FINANČNO LETO 2004 –{SEK(2005) 1632}

VSEBINA

1. PRORAčUNSKI POSTOPEK 3

1.1. Predhodni predlog proračuna za leto 2004 3

1.2. Predlog proračuna za leto 2004 3

1.3. Pisni predlog spremembe za leto 2004 3

1.4. Sprejetje proračuna za leto 2004 3

1.5. Sprememba proračuna BR 1/2004 3

1.6. Sprememba proračuna BR 10/2004 3

2. STANJE GOTOVINE IN UPRAVLJANJE ODOBRITEV 4

A. UPRAVLJANJE ODOBRITEV 4

2.1. Razpoložljive odobritve za leto 2004 4

2.2. Poraba razpoložljivih odobritev za leto 2004 4

2.3. Avtomatski prenosi iz leta 2003 v letu 2004 5

2.4. Neavtomatski prenosi iz leta 2003 5

2.5. Prenosi znotraj Jamstvenega oddelka 5

B. PREDPLAčILA 6

2.6. Predplačila državam članicam 6

3. IZVRŠEVANJE PRORAČUNA ZA LETO 2004 6

4. PRIPOMBE K IZVRŠEVANJU PRORAčUNA 7

4.1. Podrazdelek 1a 7

4.2. Podrazdelek 1b 9

4.3. Razčlenitev po vrsti odhodka 9

PRILOGA – PRORAčUNSKO LETO 2004 – KONčNO IZVRšEVANJE ODOBRITEV JAMSTVENEGA ODDELKA EKUJS 11

Opomba : To poročilo spremlja delovni dokument osebja Komisije. Celotno besedilo tega delovnega dokumenta (v angleščini) in priloženih preglednic (v francoščini) bo na voljo na spletni strani GD za kmetijstvo.

PRORAčUNSKI POSTOPEK

Predhodni predlog proračuna za leto 2004

Predhodni predlog proračuna za leto 2004 (ki vsebuje ocene za EU-10) je Komisija sprejela in je bil predložen proračunskemu organu v maju 2003. Predlagane odobritve za Jamstveni oddelek EKUJS so znašale skupaj 47 873,9 milijona EUR, tj. 41 337,9 milijona EUR za podrazdelek 1a in 6 536,0 milijonov EUR za podrazdelek 1b.

Predlog proračuna za leto 2004

Svet je sprejel predlog proračuna za leto 2004 (ki vsebuje ocene za EU-10) v juliju 2003. Odobritve v podrazdelku 1a so bile v primerjavi s PPP znižane za 160,0 milijonov EUR, medtem ko so se odobritve za podrazdelek 1b obdržale na ravni PPP.

Pisni predlog spremembe za leto 2004

Konec oktobra 2003 je Komisija sprejela pisni predlog spremembe št. 2 k PPP za leto 2004 (ki vsebuje ocene za EU-10), ki določa zahteve za odobritve v višini 46 781,4 milijona EUR, od katerih je bilo 40 245,4 milijona EUR dodeljeno podrazdelku 1a in 6 536,0 milijonov EUR razvoju podeželja (podrazdelek 1b).

Sprejetje proračuna za leto 2004

V decembru 2003 je bil sprejet proračun za leto 2004 (EU-15). Odobritve za Jamstveni oddelek EKUJS so znašale skupaj 44 761,4 milijona EUR, tj. 39 958,4 milijona EUR za podrazdelek 1a in 4 803,0 milijonov EUR za podrazdelek 1b.

Sprememba proračuna BR 1/2004

V aprilu 2004 je proračunski organ z BR 1/2004 prilagodil odobritve za Jamstveni oddelek EKUJS (EU-25) za leto 2004 na 46 781,4 milijona EUR, ki so razdeljene na naslednji način:

- za podrazdelek 1a so bila določena proračunska sredstva v višini 40 245,4 milijona EUR,

- za podrazdelek 1b so bila določena proračunska sredstva v višini 6 536,0 milijonov EUR.

Sprememba proračuna BR 10/2004

Ugodni razvoj na kmetijskih trgih v letih 2003/2004 je povzročil nezanemarljivo premajhno izkoriščenost začetnih odobritev proračunskih sredstev Jamstvenega oddelka EKUJS za leto 2004. Glede na povečanje zahtevkov za odobritve plačil za strukturne sklade je Komisija predlagala znižanje odobritev Jamstvenega oddelka EKUJS s Spremembo proračuna 10/2004, ki jo je sprejel Evropski parlament dne 2. decembra 2004. To znižanje je obsegalo samo sheme iz podrazdelka 1a proračuna in je znašalo 1,7 milijarde EUR. Zato so bila skupna odobrena proračunska sredstva znižana s 46 781,4 milijona EUR na 45 081,4 milijona EUR, kot sledi:

- podrazdelek 1a: odobritve za leto 2004 so bile znižane na38 545,4 milijona EUR,

- podrazdelek 1b: odobritve za leto 2004 so ostale na 6 536,0 milijonih EUR.

STANJE GOTOVINE IN UPRAVLJANJE ODOBRITEV

A. UPRAVLJANJE ODOBRITEV

Razpoložljive odobritve za leto 2004

Končne razpoložljive odobritve so znašale skupaj 45 080 785 000 EUR. Proračunski organ je odobril neavtomatski prenos 41 200 000 EUR iz leta 2003.

Poraba razpoložljivih odobritev za leto 2004

Proračunsko poslovanje

Spodnja preglednica podrobno navaja proračunsko poslovanje, izvedeno v letu 2004:

EUR

1. Razpoložljive odobritve – običajne odobritve – neavtomatski prenosi 2. Obveznosti – za države članice odhodek zoper običajne odobritve – za odhodke zoper neavtomatske prenose – za neposredna plačila Skupaj – obveznosti 3. Zaračunani zneski – za odhodke držav članic zoper običajne odobritve – za odhodke zoper neavtomatske prenose – za neposredna plačila Skupaj – zaračunano 4. Avtomatski prenosi – za odhodke držav članic zoper običajne odobritve – za odhodke držav članic zoper neavtomatske prenose – za neposredna plačila Skupaj – neavtomatski prenosi 5. Neavtomatski prenosi 6. Zapadle odobritve (= 1 – 2 – 5) | 45 080 785 000,00 41 200 000,00 42 608 520 270,96 41 200 000,00 2 110 823 926,05 44 760 544 197,01 42 608 520 270,96 41 200 000,00 658 618 528,22 43 308 338 799,18 0.00 0.00 1 452 205 397,83 1 452 205 397,83 49 500 000,00 311 940 802,99 |

Avtomatski prenosi

To so razlike med obveznostmi in zaračunanimi zneski. Za leto 2004 so znašale odobritve, ki jih je Komisija namenila za lastne odhodke in katerih izplačila niso bila izpeljana do konca finančnega leta, 1 452,21 milijona EUR.

Neavtomatski prenosi

Komisija je v skladu s členoma 9 in 149 Finančne uredbe (Uredba Sveta (ES, Euratom) št. 1605/2002 z dne 25. junija 2002) sklenila iz leta 2004 v leto 2005 prenesti skupaj 49,50 milijona EUR.

- 8,3 milijona EUR za postavko 05.040101 „Naložbe kmetijskih gospodarstev“,

- 8,1 milijona EUR za postavko 05.040107 „Kmetijsko okolje“,

- 2,5 milijona EUR za postavko 05.040109 „Izboljšanje pridelave in trženja kmetijskih proizvodov“,

- 14,2 milijona EUR za postavko 05.040110 „Gozdarstvo – Nekdanji sistem“,

- 9,6 milijona EUR za postavko 05.040112 „Promocija, prilagoditev in razvoj podeželskih območjih“,

- 6,3 milijona EUR za postavko 05.040113 „Drugi ukrepi za razvoj podeželja“,

- 0,5 milijona EUR za postavko 05.010404 „Pilotska študija: model financiranja tveganja za epidemije med živino“.

Avtomatski prenosi iz leta 2003 v letu 2004

Spodnja preglednica daje pregled uporabe teh prenosov v leto 2004:

EUR

1. Prenesene obveznosti – za odhodke držav članic – za neposredna plačila Skupaj 2. Razveljavitev dodelitve proračunskih sredstev od prenosov – za odhodke držav članic – za neposredna plačila Skupaj 3. Plačila – za odhodke držav članic – za neposredna plačila Skupaj zaračunano 4. Zapadle odobritve (= 1 + 2 – 3) – za odhodke držav članic – za neposredna plačila Skupaj črtanih prenosov | – 290 027 351,56 290 027 351,56 – (4 980 533,16) (4 980 533,16) – 271 092 704,60 271 092 704,60 13 954 113,80 13 954 113.80 |

Neavtomatski prenosi iz leta 2003

Komisija je v skladu s členoma 9 in 149 Finančne uredbe (Uredba Sveta (ES, Euratom) št. 1605/2002) iz leta 2003 v leto 2004 sklenila prenesti skupaj 41,20 milijona EUR.

Ta znesek je razdeljen v 8,7 milijona EUR za postavko 05.040109 (B01-4060) „Izboljšanje pridelave in trženja kmetijskih proizvodov“, in 32,5 milijona EUR za postavko 05.040111 (B01-4070) „Gozdarstvo – novi sistem, člen 31“.

Prenosi znotraj Jamstvenega oddelka

V letu 2004 je proračunski organ odobril naslednje prenose:

Prenos poglavje-na-poglavje št. 14/04[1]:

- iz poglavij 17.01 „Upravni odhodki na področju ‚Varstvo potrošnikov in zdravja‘“ (– 1 milijon EUR), 17.04 „Varnost živil, zdravje in dobro počutje živali in zdravstveno varstvo rastlin“ (– 38,665 milijona EUR),

- na poglavje 17.04 „Varnost živil, zdravje in dobro počutje živali in zdravstveno varstvo rastlin“ (+ 39,665 milijona EUR),

Prenos poglavje-na-poglavje št. 07/04 (izven EKUJS):

- iz poglavja 05.01 „Upravni odhodki kmetijstva“ (– 0,5 milijona EUR);

Prenos naslov-na-naslov št. 13/04

- iz poglavja 05.02 „Rastlinski izdelki“ (– 20 milijonov EUR), 05.03 „Živalski izdelki“ (– 80 milijonov EUR),

- na poglavje 17.04 „Varnost hrane, zdravje in dobro počutje živali in zdravstveno varstvo rastlin“ (+ 100 milijonov EUR).

B. PREDPLAčILA

Predplačila državam članicam

Mesečna predplačila predvidenih odhodkov

Člen 7 Uredbe Sveta (ES) št. 1258/1999 z dne 17. maja 1999 o financiranju skupne kmetijske politike[2] navaja, da „Komisija odloči o mesečnih predplačilih na podlagi knjiženih odhodkov, ki jih izvedejo akreditirane plačilne službe“. Predplačila se plačajo državam članicam na začetku drugega meseca, ki sledi mesecu odhodka, ki ga je izvedla plačilna služba.

Plačila, ki so jih izvedle države članice od 16. oktobra 2003 do 15. oktobra 2004 so bila zajeta v sistemu. Za proračunsko leto 2004 je bil plačan neto znesek predplačil 42 649 720 270,96 EUR.

Odločbe o predplačilih za leto 2004

Komisija je sprejela dvanajst odločb o mesečnih predplačilih za finančno leto 2004.

V decembru 2004 je bilo sklenjeno dodatno predplačilo, ki prilagaja navedena že odobrena predplačila k skupnim odhodkom, ki se obračunavajo za leto 2004.

Znižanje in ustavitev plačevanja predplačil

V proračunskem letu 2004 je bil izpeljan popravek navzdol predplačil, plačanih državam članicam, v znesku 78,36 milijona EUR.

IZVRŠEVANJE PRORAČUNA ZA LETO 2004

Splošen ugoden razvoj na kmetijskih trgih v letih 2003/2004, kakor tudi drugi dejavniki, so vplivali na raven odhodkov Jamstvenega oddelka EKUJS na nekaterih področjih proračuna za leto 2004 in povzročili znatno neizkoriščenost odobritev. Zaradi te neizkoriščenosti in da bi okrepili razpoložljive odobritve za strukturne sklade, so bila odobrena proračunska sredstva Jamstvenega oddelka EKUJS znižana za 1,7 milijarde EUR.

V priloženi preglednici je predstavljeno izvrševanje proračuna za leto 2004 z razlikami med tem izvrševanjem in odobritvami, ki so vključeni v začetni (BR št. 1/2004) in spremenjeni proračun (BR št. 10/2004).

Odobritve za EU-25 so v okviru BR št. 1/2004 znašale 46 781,4 milijona EUR in so bile z BR št. 10/2004 znižane na 45 081,4 milijona EUR. Od teh odobritev je bil znesek 0,5 milijona EUR prerazporejen v GD ENV za študijo o okoljskih kazalcih. Zato so razpoložljive odobritve znašale 45 080,9 milijona EUR. Odhodki za kmetijstvo za leto 2004 (vključno z ribištvom in veterinarskimi ukrepi) so znašali 44 719,3 milijona EUR, kar pomeni neizkoriščenost odobritev za – 2 061,5 milijona EUR v primerjavi z začetnim proračunom (BR št. 1/2004). Po upoštevanju 1,7 milijarde EUR znižanja odobritev je končna prenizka izkoriščenost sredstev za sklade v primerjavi z ravnijo odobritev, določenih v BR št. 10/2004, znašala– 361,5 milijona EUR.

PRIPOMBE K IZVRŠEVANJU PRORAČUNA

Podrazdelek 1a

Pri podrazdelku 1a je prišlo do premajhnega izvrševanja odobritev v vseh poglavjih, razen v poglavjih 05 07 – Revizija in 17 04 – Varna hrana, zdravje in dobro počutje živali, zdravstveno varstvo rastlin, ki kažeta preveliko izkoriščenost zadevnih odobritev. Vendar pa je prišlo do premajhnega izvrševanja v naslednjih poglavjih:

- rastlinski proizvodi, kjer je premajhno izvrševanje v glavnem zajemalo žitarice, neposredne pomoči za poljščine, sladkor, tekstilne rastline, sadje in zelenjavo ter vino,

- živalski proizvodi, kjer je premajhno izvrševanje v glavnem zajemalo mleko in goveje meso.

Spodaj so v kratkem predstavljeni razlogi za način izvrševanja nekaterih členov proračuna v primerjavi s končnimi odobritvami:

Člen 05 02 01: Tržni ukrepi za žitarice

Notranji in zunanji tržni in podnebni pogoji, ki so vplivali na ta sektor. Slaba letina v letu 2003 po celem svetu je povzročila višje cene na svetovnem trgu za več proizvodov sektorja v primerjavi s predpostavko proračuna za leto 2004. Te razmere so povzročile nižje količine izvoženih žitaric in nižja plačila izvoznega nadomestila v primerjavi s predpostavko, obdržano v proračunu za leto 2004. Poleg tega je slaba letina tudi povzročila nižje količine krompirjevega škroba, za proizvodnjo katerega je bilo odobreno nadomestilo, kakor tudi dejstvo, da so bila večino proračunskega leta nadomestila za proizvodnjo škroba določena na „0“ zaradi visoke svetovne cene koruze na CAF Rotterdam.

Člen 05 02 03: Neposredna plačila za poljščine

Končno sporočilo držav članic z dne 15. februarja 2004 o obdelovalnih površinah in pridelkih je vplivalo na raven odhodkov za direktne pomoči, ki je bila nižja kot je bilo pričakovano v proračunu za leto 2004.

Člen 05 02 05: Sladkor

Količine izvoženega sladkorja so bile v primerjavi s količinami, ki so bile pričakovane pri pripravi proračuna za leto 2004, bistveno nižje, kar je povzročilo nižja plačila izvoznih nadomestil.

Člen 05 02 07: Tekstilne rastline

To premajhno izvrševanje je v glavnem posledica nižjih plačil pomoči za bombaž zaradi nižjih količin proizvedenega bombaža v EL in ES v primerjavi s količinami, ki so bile pričakovane pri pripravi proračuna za leto 2004.

Člen 05 02 08: Sadje in zelenjava

Premajhno izvrševanje proračuna je v glavnem posledica ugodnih tržnih pogojev v tem sektorju, kar je povzročilo umik manjših količin sadja in zelenjave s trga in zvišanje cen banan in posledično znižanje ustrezne stopnje pomoči. Posledično je bila raven odhodkov zaradi teh ukrepov nižja v primerjavi z ravnijo odobritev iz ustrezne predpostavke, ki je bila pričakovana v proračunu za leto 2004.

Člen 05 02 09: Vino

Nižja plačila v tem sektorju so posledica visoke kakovosti vina, ki je bilo proizvedeno v obdobju 2003/04. Ta dejavnik je povzročil neizkoriščenost sheme krizne destilacije, kar je nadalje povzročilo nižje količine alkohola v javnem skladiščenju, kakor tudi nižje količine mošta za obogatitev vin.

Člen 05 03 01: Mleko

Ugodni notranji in zunanji dnevni tržni pogoji so dovolili določitev ravni pomoči za posneto mleko in maslo na nižjih stopnjah, kot je bilo pričakovano v proračunu za leto 2004. Poleg tega je bila količina za dodatno dajatev več kot 4-krat višja kot količina, pričakovana v proračunu za leto 2004, kar je ustrezno povečalo zbiranje dodatnih dajatev.

Člen 05 03 02: Goveje meso

Nižja plačila so bila posledica znižanja izvoženih količin mesa in živih živali v primerjavi s količinami, ki so bile pričakovane v proračunu za leto 2004. Poleg tega so plačila neporavnanih zneskov za povračilo državam članicam za financiranje posebne sheme nabave govejega mesa leta 2001 prej kot so bila pričakovana (v letu 2003 namesto 2004), povzročila neizkoriščenost ustreznega zneska, ki je bil vključen v proračun za leto 2004.

Podrazdelek 1b

Člen 05 04 01: Razvoj podeželja (EU-15)

Jamstveni oddelek EKUJS uporabi odobritve podrazdelka 1b za sofinanciranje (Uredba (ES) št. 1257/1999) 89 programov razvoja podeželja EU-15, ki so bili sprejeti za obdobje 2000–2006. V letu 2004 je bilo 98 % razpoložljivih odobritev izplačanih za odhodke, ki so jih ti programi dejansko povzročili. Poleg tega je bil izplačan znesek 41,9 milijona EUR, ki je bil prenesen iz leta 2003. Programi z znatno premajhno izkoriščenostjo odobritev so bili: Naložbe v kmetijska gospodarstva, Predčasna upokojitev (nekdanji sistem), Kmetijsko okolje (nekdanji sistem), Gozdarstvo (nekdanji sistem).

Člen 05 04 04: Prehodni instrument za financiranje razvoja podeželja iz Jamstvenega oddelka EKUJS za nove države članice

Jamstveni oddelek EKUJS, pod tem finančnim instrumentom in na podlagi diferenciranih proračunskih sredstev, sofinancira (Uredba (ES) št. 1257/1999) programe razvoja podeželja, ki so bili sprejeti v letu 2004, za 10 novih držav članic za obdobje 2004–2006. Vsi zneski, predvideni v proračunu, so bili izvedeni, medtem ko so plačila znašala približno 628,9 milijona EUR.

Razčlenitev po vrsti odhodka

Odhodek Jamstvenega oddelka EKUJS se deli v dve osnovni kategoriji: izvozna nadomestila „intervencije“, tj. poraba za neposredne pomoči, javno skladiščenje, umike in podobne dejavnosti, in druga poraba. Tretja kategorija odhodkov, razvoj podeželja, ne spada v ti dve kategoriji.

Izvozna nadomestila

Poraba za izvozna nadomestila je znašala 3 384,2 milijona EUR, 7,6 % skupnega odhodka Jamstvenega oddelka EKUJS v letu 2004 in je bila v primerjavi z letom 2003 skoraj nespremenjena.

Neposredne pomoči

Odhodki pod tem razdelkom so znašali 29 824,5 milijona EUR (17 122,7 milijona EUR za poljščine in 8 783,2 milijona EUR za živino), tj. 67 % od skupne porabe 44 760,5 milijona EUR za leto 2004. Ta odstotek je bil v primerjavi z letom 2003 prav tako nespremenjen. Odhodek, ki velja kot neposredna pomoč je opredeljen v Prilogi k Uredbi (ES) št. 1259/1999 z dne 17. maja 1999 (UL L 160, str. 113).

Skladiščenje

Stroški skladiščenja so znašali 322,4 milijona EUR, manj kot 1 % skupne porabe za leto 2004, v primerjavi z 2 % v letu 2003. Glavni izdelki skladiščenja so bili žitarice (44,7 milijona EUR), vino (203,2 milijona EUR) in prašičje meso (30,0 milijonov EUR).

Drugo

Drugi intervencijski odhodki so znašali 11 229,3 milijona EUR, tj. 25 % letnih skupnih odhodkov. Ta razdelek vključuje odhodke, ki ne spadajo v zgornje kategorije.

PRILOGA – PRORAčUNSKO LETO 2004 – KONčNO IZVRšEVANJE ODOBRITEV JAMSTVENEGA ODDELKA EKUJS

[pic]

[1] 38 665 milijonov EUR iz členov 17.0401 in 17.0404 v člen 17.0403.

[2] UL L 160, 26.6.1999, str. 103.